ທະຫານເນເທີແລນ 3 ຄົນຖືກຈັບຢູ່ລີເບຍ
ທະຫານເນທີແລນ 3 ຄົນ ຖືກຄຸມຂັງຢູ່ລີເບຍ ໃນການປະຕິບັດງານ ຊ່ອຍຍົກຍ້າຍຜູ້ຄົນ ອອກຈາກລີເບຍ
ກະຊວງປ້ອງກັນປະເທດຂອງເນເທີແລນກ່າວວ່າ ທະຫານ ມາຣີນຂອງຕົນ 3 ຄົນ ຖືກລີເບຍຄວບຄຸມໂຕໄວ້ ຫຼັງຈາກ ໄດ້ຖືກຈັບຂະນະທີ່ເຂົ້າຮ່ວມການປະຕິບັດງານຊ່ອຍຍົກຍ້າຍ ປະຊາຊົນຫຼາຍໆສິບພັນຄົນທີ່ພວມພາກັນຫຼົບໜີຈາກລີເບຍ ເຈົ້າໜ້າທີ່ກ່າວໃນວັນພະຫັດມື້ນີ້ວ່າ ພວມມີການເຈລະຈາ ກັນຢ່າງຂຸ້ນຂ້ຽວ ເພື່ອໃຫ້ມີການປ່ອຍພວກທະຫານທັງ 3 ທີ່ຖືກຈັບໃນວັນອາທິດແລ້ວ ໂດຍກຳລັງທີ່ຈົງຮັກພັກດີຕໍ່ຜູ້ ນຳຂອງລີເບຍ ທ່ານ Moammar Gadhafi ປະເທດຕາເວັນຕົກໃນຈຳນວນບໍ່ເທົ່າໃດປະເທດພ້ອມກັບ ອີຈິບ ໄດ້ເລີ້ມການຂົນສົ່ງສຸກເສີນທາງອາກາ ດແລະສົ່ງກຳປັ່ນໄປຮັບເອົາພວກຄົນງານ ຕ່າງດ້າວທີ່ພາກັນຫຼັ່ງໄຫຼຢ່າງບໍ່ເປັນລະບຽບອອກມາຈາກລີເບຍ ອົງການຂ້າຫຼວງໃຫຍ່ຮັບຜິດຊອບເລື່ອງອົບພະຍົບຂອງສະຫະປະຊາຊາດ ຫຼື UNHCR ກ່າວໃນວັນພຸດວານນີ້ວ່າ ເກືອບເຄິ່ງນຶ່ງຂອງພວກຜູ້ຄົນ ທີ່ກະປະ ມານວ່າມີ 180,000 ຄົນທີ່ພາກັນຫຼົບໜີຈາກລີເບຍເມື່ອໄວໆມານີ້ ແມ່ນອອກມາທາງປະເທດຕູນີເຊຍ ຊຶ່ງເປັນ ຈຳນວນຫຼາຍເກີນກວ່າທີ່ປະເທດດັ່ງກ່າວຈະສາມາດຮອງຮັບໄດ້ ຫລືແມ່ນແຕ່ຈະຊ່ວຍຈັດ ສົ່ງກັບຄືນປະເທດຂອງເຂົາເຈົ້າ ອີກ 77 ພັນຄົນໄດ້ຂ້າມຊາຍແດນທາງຕາເວັນອອກເຂົ້າ ໄປໃນປະເທດອີຈິບ ຂະນະທີ່ອີກ 30,000 ຄົນຍັງຕົກຄ້າງຢູ່ໃນລີເບຍ ຕາມບໍລິເວນຊາຍ ແດນເພື່ອຈະຂ້າມເຂົ້າໄປໃນປະເທດຕູນີເຊຍ